C. PLINII HIST. NAT. LIB. X. 



De oloribus. 



XXXII. Simili anseres quoque et olores ratione com- 

 meant : sed horum volatus cernitur : liburnicarum modo 

 rostrato impetu feruntur, facilius ita findentes ara, 

 quam si recta fronte impellerent : a tergo sensim dila- 

 tante se cuneo porrigitur agmen , largeque impellenti 

 praebetur aurae. Colla imponunt prcedentibus : fessos 

 duces ad terga recipiunt. Ciconiae nidos eosdem repe- 

 tunt : genitricum senectam invicem educant. Olorum 

 morte narratur flebilis cantus (falso, ut arbitror), ali- 

 quot experimentis. Iidem mutua carne vescuntur in- 

 ter se. 



De avibus peregrinis quse veniunt : coturnices, glottides, cy- 

 cbxamus, otus. 



XXXIII. Verum liaec commeantium per maria terras- 

 que peregrinatio non patitur differri minores quoque, 

 quibus est natura similis : utcumque enim supradictas 

 magnitudo et vires corporum invitare videri possint. 

 Coturnices ante etiam semper adveniunt , quam grues : 

 parva avis , et quum ad nos venit , terrestris potius , 

 quam sublimis. Advolant et hae simili modo , non sine 

 periculo navigantium, quum adpropinquavere terris. 



